b'\n_START_ARTICLE_\nMediq\n_START_PARAGRAPH_\nMediq Oy (holl. Mediq NV) on alankomaalainen l\xc3\xa4\xc3\xa4ke- ja terveydenhoitoalan tukku- ja palveluyritys. Sen liikevaihto oli vuonna 2009 2,6 miljardia euroa.\n_START_SECTION_\nHistoriaa\n_START_PARAGRAPH_\nMediq perustettiin Utrechtiin vuonna 1899 nimell\xc3\xa4 Onderlinge Pharmaceutische Groothandel (OPG). Perustajina oli 91 hollantilaista apteekkaria, jotka halusivat osuuskunnan avulla yhdist\xc3\xa4\xc3\xa4 ostotoimintaansa. Vuonna 1992 OPG muuttui osakeyhti\xc3\xb6ksi ja listautui Amsterdamin p\xc3\xb6rssiin. Vuonna 2001 otettiin k\xc3\xa4ytt\xc3\xb6\xc3\xb6n nimi Mediq, ja vuonna 2013 yhti\xc3\xb6n osti kokonaan omistukseensa p\xc3\xa4\xc3\xa4omasijoitusyhti\xc3\xb6 Advent._NEWLINE_Mediq on laajentunut yritysostojen avulla ymp\xc3\xa4ri Eurooppaa ja toimi vuonna 2015 kaikkiaan 14 maassa.\n_START_SECTION_\nMediq Suomessa\n_START_PARAGRAPH_\nSuomessa yritys toimii nimell\xc3\xa4 Mediq Suomi Oy. Yhti\xc3\xb6n p\xc3\xa4\xc3\xa4konttori ja varasto sijaitsevat Espoossa. Mediq Suomen liikevaihto vuonna 2014 oli 58,8 miljoonaa euroa ja henkil\xc3\xb6st\xc3\xb6m\xc3\xa4\xc3\xa4r\xc3\xa4 167._NEWLINE_Mediq Suomi Oy syntyi vuonna 2010, kun Oriola jakautui kahdeksi yritykseksi. Oriola Oy jatkoi apteekkitukkuna kilpailijansa Tamron rinnalla, kun taas terveydenhuoltoa ja laboratorioalaa palvelemaan perustettiin Oriola-KD Healthcare Oy, jonka osti hollantilainen Mediq.'